Lionel Messi gjorde Barcelona til seriemester
Argentineren ble satt inn etter første omgang. 17 minutter senere scoret han sitt 34. ligamål for sesongen. Han dempet ballen perfekt og plasserte den bak Levante-keeper Aitor Fernandez. Det holdt til 1 – 0-seier. Barcelona forsvarer dermed ligatittelen fra i fjor. Katalanerne er ni poeng foran Atletico Madrid og bedre enn hovedstadslaget på innbyrdes oppgjør. Rivalen Real Madrid er hele 18 poeng bak med en kamp mindre spilt. – Å vinne tittelen med god margin, enda så vanskelig det er, og å gjøre det to år på rad, gjør oss stolte. Vi er glade for å gi våre tilhengere grunn til glede, sier Ernesto Valverde, lagets trener, ifølge NTB. Med Champions League-semifinale mot Liverpool på Camp Nou allerede onsdag, spørs det hvor stor feiring Messi & co. unner seg utover nattetimene. Men lagkaptein Messi fikk hvert fall løfte pokalen, hans 34. trofé med Barcelona, og Barcelona-stjernene tok med barn og familie inn på banen. Der var det dans og lys-show. Levantes Enis Bardhi holdt på å utsette gullfesten like før slutt, men avslutningen hans traff stolpen. PS! Real Madrid har fortsatt flest ligatitler med 33. Barcelona har nå 26. Messi og Barcelona herjet med Solskjær og Manchester United i påsken: PS! I samarbeid med Strive ser du 10 toppkamper fra La Liga og Serie A på VG+ i vår. (Redaksjonelt samarbeid)
(Barcelona - Levante 1 – 0) Lionel Messi (31) fikk hvile en omgang før han sørget for Barcelonas åttende ligagull de siste elleve årene.